techiaith/cofnodycynulliad_en-cy huggingface dataset:
English: Thank you, First Minister, and I do actually appreciate the acknowledgment about further work required, but, let's be honest, direct interventions by your Welsh Government into the Betsi Cadwaladr University Local Health Board were implemented in June 2015, pending a number of vast improvements that were required. In reality, patients across north Wales are still seeing increased waiting time misery. We have just seen the worst ever percentage of patients seen within the four-hour target time for A&E; ear nose and throat - an almost 9 point increase in the percentage of patients' pathways waiting over 36 weeks to start treatment, as is the case for pain management. And those waiting over 24 weeks for a flexible sigmoidoscopy has increased in percentage terms by 4,900 per cent. Now, I have a number of cases where constituents are waiting sadly far too long for treatment, such as one elderly lady who fell in June last year, shattering her shoulder, and who has now been advised that she's likely to wait at least another nine months in agonising pain. First Minister, there are waiting time issues across this health board for various treatments and services. Now, it is clear to me, and I think to other Members in this Chamber, and, indeed, to our patients in north Wales, that after three and a half years, your own health Minister continues to fail as regards the functions and workings of this health board. As the FM, with ultimate responsibility - [ Interruption.]
Welsh: Diolch, Prif Weinidog, ac rwyf i wir yn gwerthfawrogi'r gydnabyddiaeth bod angen gwneud rhagor o waith, ond, gadewch i ni fod yn onest, gweithredwyd ymyraethau uniongyrchol gan eich Llywodraeth Cymru chi ym Mwrdd Iechyd Lleol Prifysgol Betsi Cadwaladr ym mis Mehefin 2015, tra'n aros am nifer o welliannau mawr a oedd yn ofynnol. Mewn gwirionedd, mae cleifion ar draws y gogledd yn dal i ddioddef digalondid amseroedd aros cynyddol. Rydym ni newydd weld y ganran waethaf erioed o gleifion a welwyd o fewn yr amser targed o bedair awr ar gyfer adrannau damweiniau ac achosion brys; clust, trwyn a llwnc - cynnydd o bron i 9 pwynt i ganran y llwybrau cleifion sy'n aros am fwy na 36 wythnos i ddechrau triniaeth, ac mae'r un peth yn wir o ran rheoli poen. Ac mae'r rhai sy'n aros am fwy na 24 wythnos am sigmoidosgopi hyblyg wedi cynyddu 4,900 y cant mewn termau canrannol. Nawr, mae gen i nifer o achosion lle mae etholwyr yn aros yn llawer rhy hir am driniaeth yn anffodus, fel un wraig oedrannus a gwympodd ym mis Mehefin y llynedd, gan dorri ei hysgwydd yn yfflon, ac a hysbyswyd erbyn hyn y bydd hi'n debygol o fod yn aros am o leiaf naw mis arall mewn poen arteithiol. Prif Weinidog, mae problemau o ran amseroedd aros ar draws y bwrdd iechyd hwn ar gyfer gwahanol driniaethau a gwasanaethau. Nawr, mae'n amlwg i mi, ac i Aelodau eraill yn y Siambr hon rwy'n credu, ac, yn wir, i'n cleifion yn y gogledd, bod eich Gweinidog iechyd eich hun, ar ôl tair blynedd a hanner, yn parhau i fethu o ran swyddogaethau a gweithrediad y bwrdd iechyd hwn. Fel y Prif Weinidog, sydd â'r cyfrifoldeb yn y pen draw - [ Torri ar draws.]
English: I think you do need to get to the question.
Welsh: Rwy'n meddwl bod angen i chi ddod i'r cwestiwn.
English: Okay. As the First Minister with ultimate responsibility for all portfolios - [ Interruption.]
Welsh: Iawn. Fel y Prif Weinidog sydd â'r cyfrifoldeb am bob portffolio yn y pen draw - [ Torri ar draws.]
English: When I ask you to come to the question, I don't intend you to carry on reading what you have you in front of you. Can you ask the question, please?
Welsh: Pan fy mod i'n gofyn i chi ddod at y cwestiwn, nid wyf i'n bwriadu i chi barhau i ddarllen yr hyn sydd gennych chi o'ch blaen. A wnewch chi ofyn y cwestiwn, os gwelwch yn dda?
English: Okay. As the First Minister with ultimate responsibility, is it not time now that you started to take more of a hold on what's going on in this health board, and perhaps look at a better way of managing the direct interventions into this health board?
Welsh: Iawn. Fel y Prif Weinidog sydd â'r cyfrifoldeb yn y pen draw, onid yw hi'n bryd erbyn hyn i chi ddechrau cymryd mwy o afael ar yr hyn sy'n digwydd yn y bwrdd iechyd hwn, ac efallai ystyried ffordd well o reoli'r ymyraethau uniongyrchol yn y bwrdd iechyd hwn?
English: Well, Llywydd, I continue to take a direct interest in everything that goes on in the health service, including in north Wales. At the time that Betsi Cadwaladr was put into special measures, there were real concerns about its maternity services. Those have improved and are no longer regarded as in need to be in special measures. There were real concerns about out-of-hours services, which have improved significantly. There were concerns about delayed transfers of care, and they were down by 22 per cent in November and 24 per cent in December. There are many things that are getting better in Betsi Cadwaladr, but we recognise that there are people who wait too long for treatment, despite the fact that 36-week waits are down, 26-week waits are down, and the median waiting time for treatment in the health board is 8.4 weeks from the point that someone is referred for treatment to the point when that treatment has been carried out.
Welsh: Wel, Llywydd, rwy'n parhau i gymryd diddordeb uniongyrchol ym mhopeth sy'n digwydd yn y gwasanaeth iechyd, gan gynnwys yn y gogledd. Ar yr adeg y gwnaed Betsi Cadwaladr yn destun mesurau arbennig, roedd pryderon gwirioneddol ynghylch ei wasanaethau mamolaeth. Mae'r rheini wedi gwella ac ni ystyrir mwyach eu bod angen bod mewn mesurau arbennig. Roedd pryderon gwirioneddol ynghylch gwasanaethau y tu allan i oriau, sydd wedi gwella'n sylweddol. Roedd pryderon ynghylch oedi wrth drosglwyddo gofal, ac roedd hynny wedi gostwng gan 22 y cant ym mis Tachwedd a chan 24 y cant ym mis Rhagfyr. Mae llawer o bethau sy'n gwella yn Betsi Cadwaladr, ond rydym ni'n cydnabod y ceir pobl sy'n aros yn rhy hir am driniaeth, er gwaethaf y ffaith bod amseroedd aros o 36 wythnos wedi gostwng, bod amseroedd aros o 26 wythnos wedi gostwng, ac mai 8.4 wythnos o'r adeg y caiff rhywun ei atgyfeirio am driniaeth i'r adeg pan fydd y driniaeth honno wedi ei chyflawni yw'r amser aros canolrifol ar gyfer triniaeth yn y bwrdd iechyd.
English: As part of the response to winter pressures, the Red Cross has been going into A&E departments in some Welsh hospitals. They have been of great assistance in two of the three main hospitals in North Wales and have assisted almost 5,500 patients, which represents more than half of the patients that have been assisted in Wales, in Wrexham Maelor and Glan Clwyd hospitals. You may say that the general picture is improving, but I'm going to have to speak from experience here, First Minister. I was referred to A&E in Wrexham Maelor last Monday. I got there at 5 o'clock in the afternoon and I wasn't seen until five in the morning - 12 hours I waited in A&E. [ Interruption.] Yes, it does happen regularly, and the picture being portrayed here is one of improvements being made. Perhaps there are improvements on a general level, but my response is that there are some unacceptable experiences that people still have to go through. We do recognise the work that those such as the Red Cross are doing, but that specific service will come to an end next month. So, may I ask you whether you think that sort of service should continue and that we should rely on the Red Cross in our NHS in Wales? And what impact do you think that bringing that service to a close will have on the services left behind?
Welsh: Fel rhan o'r ymateb i bwysau'r gaeaf, mae'r Groes Goch wedi bod yn mynd mewn i adrannau brys rhai o ysbytai Cymru. Maen nhw wedi bod yn gymorth mawr mewn dau o'r tri phrif ysbyty yn y gogledd, ac wedi cynorthwyo bron 5,500 o gleifion, sy'n cynrychioli mwy na hanner yr holl gleifion sydd wedi cael eu cynorthwyo yng Nghymru, yn Wrecsam Maelor ac yn Ysbyty Glan Clwyd. Nawr, efallai eich bod chi'n dweud bod y darlun cyffredinol yn gwella, ond mae'n rhaid i fi siarad o brofiad fan hyn, Brif Weinidog. Mi ges i fy nghyfeirio i'r uned frys yn Wrecsam Maelor ddydd Llun diwethaf. Roeddwn i'n cyrraedd am 5 o'r gloch y prynhawn a doeddwn i ddim yn cael fy ngweld tan 5 o'r gloch y bore - 12 awr fues i'n aros yn yr uned frys. [ Torri ar draws.] Mae e'n digwydd yn gyson, dwi'n gwybod, ac mae'r darlun yn cael ei bortreadu fan hyn bod pethau'n gwella. Efallai eu bod nhw yn gyffredinol, ond yr ateb dwi'n ei roi i chi yw bod yna brofiadau cwbl annerbyniol mae pobl yn dal yn gorfod eu goddef. Rŷn ni yn cydnabod y gwaith mae rhywun fel y Groes Goch yn ei wneud, ond mae'r gwasanaeth penodol yna yn dod i ben fis nesaf. Felly, gaf i ofyn i chi ydych chi'n meddwl y dylai fod y math yna o wasanaeth yn parhau a'n bod ni'n dibynnu ar y Groes Goch yn y gwasanaeth iechyd yng Nghymru, a pha effaith rŷch chi'n credu bydd dod â'r gwasanaeth yna i ben yn ei chael ar y gwasanaethau a fydd yn cael eu gadael ar ôl?
English: Well, Llywydd, I thank Llyr Gruffydd for what he said about the work being done by the Red Cross. And what the Red Cross is doing in north Wales is part of what we are doing over the winter - new initiatives to try and assist the system, and also to do things in new ways. The work that the Red Cross is doing, but also what we're doing with Care and Repair, and having new people in emergency departments to assist, that is something that we are going to learn lessons from, and from those experiences in north Wales and to try and see whether we can do it across Wales. I recognise, as I told Janet Finch-Saunders, that some people wait too long in emergency departments over the winter. They have come under pressure, of course, and there are many things we want to do with the board to improve the situation in the north.
Welsh: Wel, Llywydd, diolch i Llyr Gruffydd am beth ddywedodd e am waith y Groes Goch. Ac mae beth mae'r Groes Goch yn ei wneud yn y gogledd yn rhan o dri pheth rŷn ni'n ei wneud dros y gaeaf - pethau newydd i drio helpu'r system, a gwneud pethau mewn ffyrdd newydd. Ac mae'r gwaith y mae'r Groes Goch yn ei wneud, ond hefyd beth rŷn ni'n ei wneud gyda Care and Repair a chael pobl newydd yn yr adrannau brys i helpu, mae hwnna'n rhywbeth lle rŷn ni'n mynd i dynnu gwersi mas o'r profiadau yn y gogledd a thrio gweld a ydyn ni'n gallu gwneud hwnna ledled Cymru. Dwi'n cydnabod, fel y dywedais i wrth Janet Finch-Saunders, fod rhai pobl yn aros yn rhy hir yn yr adrannau brys dros y gaeaf. Maen nhw wedi dod o dan bwysau wrth gwrs, ac mae lot o bethau rŷn ni eisiau eu gwneud, ac yn eu gwneud, gyda'r bwrdd i wella'r sefyllfa yn y gogledd.
English: I thank the Member for his question. Growth deals are at different stages of maturity across Wales, reflecting different starting times. We remain committed to being a full partner in the development and delivery of successful deals for all parts of Wales.
Welsh: Diolchaf i'r Aelod am ei gwestiwn. Mae bargeinion twf ar wahanol gamau aeddfedrwydd ledled Cymru, gan adlewyrchu gwahanol amseroedd cychwyn. Rydym ni'n dal i fod wedi ymrwymo i fod yn bartner llawn yn natblygiad a darpariaeth bargeinion llwyddiannus i bob rhan o Gymru.
English: One of the challenges of growth deals in Wales, compared to in England, where many were going previously, is that the Welsh Government is another significant partner in the room, whose agreement is needed to progress deals, and will legitimately have different emphases, and perhaps in some areas, different priorities to the UK Government. What can Welsh Government do to ensure its presence, and the requirement for that additional sign-off, actually is used to help drive growth deals forward rather than in any way impeding or slowing them down, and in particular giving support to councils where they may not perhaps have the same degree of infrastructure and budget as some of the other growth deals?
Welsh: Un o heriau bargeinion twf yng Nghymru, o'i gymharu â Lloegr, lle'r oedd llawer yn mynd o'r blaen, yw bod Llywodraeth Cymru yn bartner pwysig arall yn yr ystafell, y mae angen ei chytundeb i gyflawni bargeinion, a bydd ganddi, yn briodol, wahanol bwysleisiau, ac efallai mewn rhai meysydd, gwahanol flaenoriaethau i Lywodraeth y DU. Beth all Llywodraeth Cymru ei wneud i sicrhau bod ei phresenoldeb, a'r gofyniad hwnnw am gadarnhad ychwanegol, yn cael eu defnyddio mewn gwirionedd i helpu i fwrw ymlaen â bargeinion twf yn hytrach na'u rhwystro neu eu harafu nhw mewn unrhyw ffordd, ac yn benodol rhoi cymorth i gynghorau lle efallai nad oes ganddyn nhw yr un lefel o seilwaith a chyllideb â rhai o'r bargeinion twf eraill?
English: Well, Llywydd, I recognise the additional complexity that Mark Reckless points to, but we have always been positive and willing partners in the effort to create growth deals in different parts of Wales. The previous First Minister jointly signed off the Swansea city deal with the Prime Minister, in a mark of the work that had gone in jointly with local authorities, with other interests, and with the private sector, in that part of Wales. And we intend to play the same positive role in the north of Wales as well, where my colleague Ken Skates was meeting with the economic ambitions board within the last 10 days. The Member will be aware of the event that happened here in the Assembly last week in relation to a deal for mid Wales. And in all those contexts, which are different and have different challenges, the Welsh Government will be a constant presence, and a constantly positive presence as well.
Welsh: Wel, Llywydd, rwy'n cydnabod y cymhlethdod ychwanegol y mae Mark Reckless yn cyfeirio ato, ond rydym ni wedi bod yn bartneriaid cadarnhaol a pharod erioed yn yr ymdrech i greu bargeinion twf mewn gwahanol rannau o Gymru. Cadarnhawyd bargen ddinesig Abertawe gan y Prif Weinidog blaenorol ar y cyd â Phrif Weinidog y DU, gan ddangos y gwaith a wnaed ar y cyd gydag awdurdodau lleol, a gydag eraill â buddiant, a chyda'r sector preifat, yn y rhan honno o Gymru. Ac rydym ni'n bwriadu chwarae rhan gadarnhaol yn y gogledd hefyd, lle bu fy nghyd-Weinidog Ken Skates yn cyfarfod â'r bwrdd uchelgais economaidd yn ystod y 10 diwrnod diwethaf. Bydd yr Aelod yn ymwybodol o'r digwyddiad a gynhaliwyd yma yn y Cynulliad yr wythnos diwethaf o ran bargen ar gyfer y canolbarth. Ac yn yr holl gyd-destunau hynny, sy'n wahanol ac yn peri gwahanol heriau, bydd Llywodraeth Cymru yn bresenoldeb cyson, ac yn bresenoldeb cadarnhaol gyson hefyd.
English: I've called for additional funding and an additional focus on the north Wales growth deal, as a result of the Hitachi announcement on Wylfa Newydd, and we could add the Rehau announcement in Amlwch to that too. And whilst I note and welcome the Welsh Government's commitment to being willing to provide more funding to the north Wales growth deal, if additional funding is made available by the UK Government, I am aware of concerns that a change to the growth deal now could lead to delays in the process. If so, is the First Minister willing to consider some sort of additional funding plan in addition to the growth deal, and in parallel with it, in order to provide that necessary boost to Anglesey at this challenging time?
Welsh: Dwi wedi galw am arian ychwanegol a ffocws ychwanegol i fargen twf y gogledd, o ganlyniad i gyhoeddiad Hitachi ynglŷn â Wylfa Newydd, ac mi ellid ychwanegu cyhoeddiad Rehau yn Amlwch at hynny hefyd. A thra mod i'n nodi a chroesawu ymrwymiad Llywodraeth Cymru i fod yn barod i roi rhagor o arian i'r fargen twf yn y gogledd, os daw arian ychwanegol gan Lywodraeth y Deyrnas Unedig, dwi yn ymwybodol o bryderon y gallai newid y fargen twf rŵan arwain at oedi yn y broses. Os felly, ydy'r Prif Weinidog yn fodlon ystyried rhyw fath o gynllun cyllido yn ychwanegol at y fargen twf, ac yn rhedeg mewn paralel â'r fargen twf, er mwyn dod â'r hwb angenrheidiol yna i Ynys Môn, ar yr adeg heriol yma?
English: Thank you to Rhun ap Iorwerth for the question. Of course, I can see what he says about the concerns in north Wales, following Wylfa, if that is going to have an impact on the growth deal as regards drawing things back. The Minister also has called on the UK Government to provide more funding into the growth deal in north Wales following Wylfa. And we have said, as a Government here in Wales, if more funding comes from the UK, we are willing to look to see whether we can provide more funding into the growth deal to support people in north Wales following what's happened in Wylfa, and more broadly on the island specifically.
Welsh: Diolch i Rhun ap Iorwerth am y cwestiwn. Wrth gwrs, rŷn ni'n gallu gweld beth ddywedodd e am y pryderon yn y gogledd, ar ôl Wylfa, os bydd hwnna'n cael effaith ar y fargen twf, sy'n tynnu pethau yn ôl. Mae'r Gweinidog hefyd wedi galw ar Lywodraeth y Deyrnas Unedig i roi mwy o arian i fewn i'r fargen twf yn y gogledd nawr, ar ôl Wylfa. Ac rŷn ni wedi dweud, fel Llywodraeth yma yng Nghymru, os bydd mwy o arian yn dod o'r Deyrnas Unedig, ein bod ni'n fodlon edrych a allwn ni roi mwy o arian i fewn i'r fargen hefyd, i helpu pobl yn y gogledd ar ôl beth sydd wedi digwydd yn Wylfa, ac yn ehangach ar yr ynys yn benodol.
English: First Minister, for my constituents in Islwyn, the Cardiff capital region city deal offers the real prospect of transforming our communities. The city deal aims to deliver up to 25,000 new jobs and lever in an additional £4 billion of private sector investment. What additional support, then, and oversight can the Welsh Government offer the 10 local authorities that comprise the Cardiff capital region city deal, and what can the communities of Islwyn realistically expect to see from the fruits of these endeavours?
Welsh: Prif Weinidog, i'm hetholwyr i yn Islwyn, mae bargen ddinesig prifddinas-ranbarth Caerdydd yn cynnig y posibilrwydd gwirioneddol o weddnewid ein cymunedau. Nod y fargen ddinesig yw darparu hyd at 25,000 o swyddi newydd ac ysgogi gwerth £4 biliwn ychwanegol o fuddsoddiad sector preifat. Pa gymorth ychwanegol, felly, a goruchwyliaeth y gall Llywodraeth Cymru eu cynnig i'r 10 awdurdod lleol sy'n rhan o fargen ddinesig prifddinas-ranbarth Caerdydd, a beth all cymunedau Islwyn ei ddisgwyl ei weld yn realistig o ffrwyth yr ymdrechion hyn?
English: Well, I thank Rhianon Passmore for that. Just as in my answer to Mark Reckless, I point to the continued involvement of the Welsh Government in city deals across Wales. I know that, yesterday, the Minister for the economy met with Andrew Morgan, the leader of Rhondda Cynon Taf council and the chair of the Cardiff capital city deal board, to discuss progress in that deal and things that we can do to continue to assist it. I know that the Cardiff capital city deal has ambitious plans to invest in housing in the area, to bring stalled sites into beneficial use; to add further investment to the transport infrastructure of the area, to go alongside that pivotal part of the Cardiff deal which is the metro plan. In that, people who live in the Member's area, and more broadly, can look forward to better connectivity, new economic opportunities, increased skill levels amongst people who live in Torfaen, and all of that is part of the ambitious plan that we have jointly with the 10 local authorities that make up the Cardiff capital city deal.
Welsh: Wel, diolch i Rhianon Passmore am hynna. Yn union fel yn fy ateb i Mark Reckless, cyfeiriaf at gyfranogiad parhaus Llywodraeth Cymru mewn bargeinion dinesig ledled Cymru. Gwn fod Gweinidog yr economi wedi cyfarfod ddoe ag Andrew Morgan, arweinydd Cyngor Rhondda Cynon Taf a chadeirydd bwrdd bargen ddinesig prifddinas Caerdydd, i drafod cynnydd o ran y fargen honno a phethau y gallwn ni eu gwneud i barhau i'w chynorthwyo. Gwn fod gan fargen ddinesig prifddinas Caerdydd gynlluniau uchelgeisiol i fuddsoddi mewn tai yn yr ardal, i ddod â safleoedd segur i ddefnydd buddiol; i ychwanegu rhagor o fuddsoddiad at seilwaith trafnidiaeth yr ardal, i fynd ochr yn ochr â'r rhan ganolog honno o fargen Caerdydd sef y cynllun metro. Yn hynny o beth, gall pobl sy'n byw yn ardal yr Aelod, ac yn ehangach, edrych ymlaen at well cysylltedd, cyfleoedd economaidd newydd, lefelau sgiliau uwch ymhlith pobl sy'n byw yn Nhorfaen, ac mae hynny i gyd yn rhan o'r cynllun uchelgeisiol sydd gennym ni ar y cyd â'r 10 awdurdod lleol sy'n rhan o fargen ddinesig prifddinas Caerdydd.
English: Well, I will make a decision, Llywydd, when I am in the right position to do so. I know it's frustrating for Members, but the position is the one that I've set out on the floor of the Assembly previously. There was a major local public inquiry. It has produced a report, which I believe is substantial in scale and nature. Officials continue to consider that report and to make sure that, when they provide advice to me, it is secure as far as the legal aspects are concerned, the financial aspects are concerned, the policy aspects are concerned, and I have said to them that I want the best possible advice. Now, I believe that advice will be with me before too long, but I'm still prepared to make sure that the advice is the right advice, and then - to be clear with the Member - when the advice arrives I will need time to study that advice, because the advice will be complex and it will be significant, and I will put the time in necessary to make sure that the right decision is made.
Welsh: Wel, byddaf yn gwneud penderfyniad, Llywydd, pan fydda i yn y sefyllfa iawn i wneud hynny. Gwn ei bod hi'n rhwystredig i'r Aelodau, ond mae'r sefyllfa yr un fath ag yr wyf i wedi ei hamlinellu ar lawr y Cynulliad o'r blaen. Bu ymchwiliad cyhoeddus lleol mawr. Mae wedi llunio adroddiad, yr wyf i'n credu sy'n sylweddol o ran maint a natur. Mae swyddogion yn parhau i ystyried yr adroddiad hwnnw ac i wneud yn siŵr, pan fyddan nhw'n rhoi cyngor i mi, ei fod yn ddiogel cyn belled ag y mae'r agweddau cyfreithiol yn y cwestiwn, y mae'r agweddau ariannol yn y cwestiwn, y mae'r agweddau polisi yn y cwestiwn, ac rwyf i wedi dweud wrthyn nhw fy mod i eisiau'r cyngor gorau posibl. Nawr, rwy'n credu y bydd y cyngor hwnnw gen i cyn bo hir, ond rwy'n dal yn fodlon gwneud yn siŵr mai'r cyngor hwnnw yw'r cyngor iawn, ac yna - i fod yn eglur gyda'r Aelod - pan ddaw'r cyngor, byddaf angen amser i astudio'r cyngor hwnnw, oherwydd bydd y cyngor yn gymhleth a bydd yn sylweddol, a bydd yn neilltuo'r amser sy'n angenrheidiol i wneud yn siŵr bod y penderfyniad iawn yn cael ei wneud.